На основу члана 100.став 4. и 5. Закона о заштити животне средине („Службени гласник РС“, бр.135/2004, 36/2009, 36/2009 – др. закон, 72/2009 – др. закон и 43/2011), члана 7. став 2. Одлуке о буџетском фонду за заштиту животне средине општине Гаџин Хан („Службени гласник града Ниша“, бр. 9/2010), по добијеној сагласности Министарства пољопривреде и заштите животне средине број 401-00-00610/2017-09 од 14.03.2017 на Предлог Програма коришћења средстава буџетског фонда за заштиту животне средине општине Гаџин Хан за 2017.годину број06-400-178/16-III од 02.03.2017.године,

 Општинско веће на 29. (двадесетдеветој) седници одржаној 23.03.2017. године доноси:

 ПРОГРАМ

КОРИШЋЕЊА СРЕДСТАВА БУЏЕТСКОГ ФОНДА ЗА ЗАШТИТУ ЖИВОТНЕ

СРЕДИНЕ ОПШТИНЕ ГАЏИН ХАН ЗА 2017. ГОДИНЕ

 1. Овим Програмом коришћења средстава Буџетског фонда за заштиту животне средине општине Гаџин Хан утврђују се планирани приходи, намена и начин коришћења средстава Буџетског фонда за заштиту животне средине општине Гаџин Хан у 2017. години, који је отворен Одлуком о Буџетском фонду за заштиту животне средине општине Гаџин Хан („Службени лист града Ниша“, бр.9/2010), (у даљем тексту: Фонд).

 2. За реализацију Програма планирају се средства у Фонду за заштиту животне средине општине Гаџин Хан за 2017. годину у укупном износу од 3.487.000,00 динара и то као приходи од:

 - Накнада за заштиту и унапређење животне средине која се наплаћује на основу члана 87. Закона о заштити животне средине и Одлуке о накнади за заштиту и унапређење животне средине на територији општине Гаџин Хан у планираном износу од 1.500.000,00 динара.

 - Пренета неутрошена средства из Програма коришћења средстава Буџетског фонда за заштиту животне средине општине Гаџин Хан за 2016. годину у износу од 1.987.000,00 динара.

 3. Средства фонда из тачке 2. овог програма користиће се наменски за финансирање обавеза локалне самоуправе утврђених законима из области заштите животне средине, подстицајних, превентивних и санационих програма и пројеката, програма и пројеката праћења стања животне средине (мониторног) у општини Гаџин Хан и то:

 - Набавка канти и контејнера за одношење смећа 1.200.000,00 динара,

 - Услуге процене квалитета ваздуха 80.000,00 динара,

 - Чишћење корита река и потока из надлежености општине 2.207.000,00 динара.

 4. Уколико се приходи и примања Фонда у току буџетске године не остварују у планираном износу, расходи ће се остварити по приоритету који утврди Председник општине на предлог Општинског већа.

 5. Средства из тачке 2. овог програма могу да се увећају за износ неутрошених, наменских средстава пренетих из предходне године и за износ донација из других изворa6, који ће се користити у складу са овим програмом.

 6. Програм проследити Министарству пољопривреде и заштите животне средине ради добијања потребне сагласности.

ОПШТИНСКО ВЕЋЕ ОПШТИНЕ ГАЏИН ХАН

 Број:06-400-178/16-III-1

 У Гаџином Хану, 23.03.2016.године ПРЕДСЕДНИК

 Саша Ђорђевић